cyanic-selkie/wikianc huggingface dataset:
Kronet til konge
Kronet til konge er debutalbumet til det norske black metal-bandet DHG. Studioalbumet ble utgitt av Malicious Records, men gjennutgitt i 1999 av Century Media Records.
Mark Grimmette
Mark Grimmette (født 23. januar 1971), amerikansk aker som deltok i de olympiske vinterleker 1994 i Lillehammer, 1998 i Nagano, 2002 i Salt Lake City og 2006 i Torino.
Grimmette vant en olympisk bronsemedalje i aking under vinter-OL 1998 i Nagano. Sammen med Brian Martin kom han på tredjeplass i toer for menn, bak Stefan Krauße / Jan Behrendt fra Tyskland og amerikanske Gordy Sheer / Chris Thorpe.
Fire år senere, under vinter-OL 2002 i Nagano, vant han en sølvmedalje i aking. Han og Brian Martin ble nummer to i toer for menn bak Patric Leitner og Alexander Resch fra Tyskland.
Leksvik kirke
Leksvik kirke er ei trekirke fra 1667 som står sentralt plassert ved gårdene Røstad ikke langt fra Leksvik sentrum.
Historie
Kirka ble bygd i 1667 av tømmer fra furu som ble hugget i Vinnalien og Syllstokkene i Leksvik. Kirka har flere utsmykkinger og deler som er av historisk betydning. Kirkas lås er svært kunstnerisk og forarbeidet, kirkeklokka er fra 1772, og inne i kirka er det et limosinerkrusifiks fra middelalderen som ett av svært få i Norge. Sabelen, som Anders Soli brukte til å drepe en ulv ifølge «Sagnet om Anders Soli», befinner seg i dag i Leksvik kirke.
På 1950- og 60-tallet ble kirka restaurert på nytt. Da ble de gamle eiendelene som hadde blitt gjemt bort i 80 år tatt fram og inn i kirka igjen.
Prestegården
Ved Leksvik kirke står Prestegården, som ble bygget i 1890. Det var presten selv, Lars Johansen Wormdahl som var arkitekt og finansierte byggingen av prestegården. Det var han som sto bak rivingen av den gamle prestegården som hadde stått der siden 1680-tallet. Før den tid hadde det stått enda en prestegård på samme tomt. Den brant ned i 1686, og en ny prestegård ble umiddelbart bygd.
Turning Torso
Turning Torso er en skyskraper i Malmö, Sverige og Nordens høyeste hus med 190 meter.
Eleni Mavrou
Eleni Mavrou (gresk: Ελένη Μαύρου, Elénē Maýroy) (født 1961 i Kyrenia på Kypros) er en kypriotisk politiker. Hun ble i 2006 valgt som den første kvinnelige borgermesteren i hovedstaden Nikosia.
NOKIOS
Norsk konferanse for IKT i offentlig sektor (NOKIOS) er en årlig konferanse som blir arrangert i Trondheim i oktober måned.
Turning Torso
Se også
Liste over skyskrapere
NOKIOS
NTNU tok i 2006 initiativet til en ny, årlig konferanse innen området IKT i offentlig sektor: Norsk konferanse for IKT i offentlig sektor, NOKIOS. Målet var å skape en nettverksarena for utviklingen av en moderne offentlig sektor.
Stranda kirke (Leksvik)
Stranda kirke fra 1897 ligger i Vanvikan i Indre Fosen kommune. Kirkestedet lå fra gammelt av på Hindrem, men ble flyttet til Vanvikan. Hindrum kirke ble revet i desember 1895, mens Stranda kirke ble innviet 4. mai 1897.
NOKIOS
Konferansen skulle være en samlende møteplass for alle aktører som kan bidra til bedre og mer effektive offentlige tjenester i Norge ved god bruk av IKT. Målgruppen for konferansen er deltakere fra statlige etater, fylker-/kommuner, forskningsinstitusjoner og leverandører. Alle samarbeidspartnere stiller med en representant til å delta i programkomiteen som utarbeider programmet for konferansen.
NOKIOS' samarbeidspartnere er organisasjoner og institusjoner med kompetanse og interesse for feltet IKT i offentlig sektor/e-forvaltning.
Dana Rosemary Scallon
Bakgrunn
Rosemary var fem da foreldrene ble rådet av sin lege å ta med seg barna tilbake til Derry på grunn av Londons smog og den skaden den åpenbart hadde på noen av deres barn. Rosemary vokste opp i bydelene Creggan housing estate og Bogside.
Karriere som sanger
Karrieren hennes begynte da hun 18 år gammel vant Eurovision Song Contest 1970 med «All Kinds of Everything», som senere skulle bli en verdenshit og millionselger.
Dana er katolikk og hun karrieren har vært basert på hennes kristne tro. Hun har i tillegg til å synge keltisk musikk, folkemusikk og pop også skrevet og fremført mye kristelig musikk. Etter seieren i Eurovision Song Contest har karrieren hennes til nå omfattet over 30 singler og 30 album.
Hun gikk etter mange år over til å konsentrere seg om religiøse katolske sanger, som for eksempel Totus Tuus i anledning pave Johannes Paul II pastoralbesøk i Irland i 1979.
I 1980-årene flyttet hun og ektemannen Damien Scallon til USA, der hun tok arbeid ved det katolske Eternal Word Television Network og var programleder for religiøse fjernsynssendinger.
Alv Thorgardsson
Alv Thorgardsson (født ca. 1400, død 1478/1480) norsk riksråd og biskop.
Dana Rosemary Scallon
Politikk
På oppfordring fra det irske Christian Community Centre vendte hun i 1997 tilbake til Irland, der hun var ble kandidat ved presidentvalgene. Fra da brukte hun kun sitt eget fulle navn. Hun var den første kandidat som var blitt nominert kun av lokatpolitikere og ikke av presidenten eller medlemmer av parlamentet (Oireachtas). Med to andre kandidater var hun blant de første patiløse kandidater til et irsk presidentvalg. Bak den seirende Mary McAleese fra partiet Fianna Fáil og Mary Banotti fra Fine Gael fikk hun 13,82 % av stemmene. Hennes kandidatur hvilte på tradisjonelle katolske verdier.
Alv Thorgardsson
Alv var trolig født i Tønsberg, og ble utdannet i Rostock og var fra senest 1442 prost i Apostelkirken i Bergen. Fra 1463 til sin død var han biskop i Stavanger.
I sin tid i Bergen var han medlem av Riksrådet og en medhjelper for Olav Nilsson i oppgjøret med hanseatene. I den urolige tiden etter Christoffer av Bayerns død 1448 hørte Alv til «danskepartiet» og sluttet seg nært til Christian I
Dana Rosemary Scallon
Politikk
Hun ble oppfordret til å delta i det irske presidentvalget i 1997, og overrasket mange ved å havne på tredjeplass. Hun stilte på nytt ved valget i 2011.
Hun ble overtalt til å returnere til politikken to år etter presidentvalget, og lyktes med å bli Connaught Ulsters første kvinnelige medlem av Europaparlamentet. Hun satt i Europapralamentet fra 1999 til 2004.
Scallon ble hun amerikansk statsborger før valget i 1997 og beholdt sitt irske (dobbelt statsborgerskap).
Dana var dommer under Eurosong 2008, som valgte ut hvilket bidrag som skulle delta for Irland i Eurovision Song Contest 2008. Hun skapte kontroverser da hun høylytt klagde over vinnerbidraget Dustin the Turkey og mente at Irland heller burde trekke seg fra konkurransen enn å sende Dustin.
Young (kommune)
Young er en kommune (spansk: municipio) i Río Negro-departementet i det vestlige Uruguay. Hovedstaden heter Young.
Historie
Young ble grunnlagt i 15. mars 2010.
Regjeringen
Ordføreren (alcalde) i kommunen er Raúl Lafluf.
Swiss Lady
«Swiss Lady» var Sveits' bidrag i Eurovision Song Contest 1977, som ble fremført på tysk av Pepe Lienhard Band. Melodi og tekst ble skrevet av Peter Reber. Den endte på sjetteplass i konkurransen og ble en stor hit i Europa etter finalen.
Om sangen
Sangen handler ikke, som man kunne tro, om en sveitsisk lady, men om Sveits' nasjonalinstrument alpehornet. Sangen ble fremført som det tolvte bidraget om kvelden 7. mai 1977 etter Israels Ilanit med «Alhava hi shir lishnayim», og før Sveriges Forbes med «Beatles». Da avstemningen var ferdig, hadde den fått 71 poeng og endte på en sjetteplass blant 18 deltakere.
Til tross for at låten ikke vant, ble «Swiss Lady» en stor hit i Europa etter konkurransen. I Norge nådde den en andreplass på VG-lista og ble liggende der i hele 22 uker – som er blant det lengste en Eurovision-sang har ligget på den norske singellisten.
Norsk versjon
Gunnar Hordvik har skrevet en norsk tekst. Den norske tittelen er også «Swiss Lady».
Puerto Rico (andre betydninger)
Puerto Rico kan vise til:
Torzjok
Torzjok (russisk: Торжо́к) er en by i Tver oblast i Russland. Den ligger ved elva Tvertsa, 60 km vest for Tver.
Historie
Torzjok ble første gang nevnt i en krønike i 1139. Mongolene brente byen i 1238, men de fortsatte ikke nordover til Novgorod. På den tiden kontrollerte byen den eneste ruten for kornleveranser til Novgorod. Hvis Torzjok blokkerte ruten ville det bli kornmangel og hungersnød i Novgorod. Torzjok ble derfor kjent som nøkkelen til Novgorod-republikken og skiftet ofte hender under føydale kriger.
Byen ble innlemmet i Storfyrstedømmet Moskva med resten av Novgorod-republikken i 1478. Den polske armeen plyndret ofte byen i den store urotiden. Under det russiske keiserdømmet ble Torzjok kjent som en viktig poststasjon på hovedveien fra Moskva til St. Petersburg.
Demografi
Befolkningsutvikling: ! År || Folketall || Kilde
Severdigheter
Torzjoks arkitektoniske monumenter omfatter flere sognekirker bygget på 1600-tallet eller tidlig på 1700-tallet. Under Katarina den store ble det gamle Boris og Gleb-klosteret ombygd i nyklassisk stil av en lokal landeier, fyrst Lvov. Byens hovedkirke er katedralen fra 1374. I tillegg finnes også Katarina II's lille reisepalass.
Parajapygidae
Parajapygidae er en familie) av primitive, eksbeine leddyr som hører til ordenen tohaler (Diplura).
Utseende
Lange og tynne, bleke, vingeløse leddyr som lever i jord. De er gjerne 3-5 mm lange. Hodet er lengre enn bredt, ovalt, som andre tohaler er de helt uten øyne. Antennene er temmelig kraftige og perlekjede-formede, de mangler lange sansehår (trichobothrier). Thorax-leddene er litt kraftigere sklerotisert enn bakkroppsleddene og bærer bein, men skiller seg ellers ikke så mye fra bakkroppens ledd. Thorax har to par åndehull (spirakler), bakkroppen sju par. Beina er temmelig korte, føttene består av bare ett ledd. Bakkroppen er tynn og sylindrisk. De to bakerste leddene er mer sklerotiserte (harde), mørkere på farge, haletrådene er utviklet til en kort og kraftig klype.
Levevis
Som de fleste andre tohaler har de et mer eller mindre underjordisk levesett. De er trolig altetere som lever mest av dødt materiale. Parajapyx isabellae, den eneste arten som er funnet i Europa, er en planteeter og kan muligens gjøre noe skade på røttene av sukkerrør.
Utbredelse
De er utbredt i tropiske og subtropiske områder over hele Jorden.
Liste over byer i Danmark
Den danske benevnelsen byområde tilsvarer i hovedsak det norske begrepet tettsted slik det defineres av Statistisk sentralbyrå, men i det norske begrepet får avstanden mellom bygningene ikke overstige 50 meter. Listen under rangerer de danske byområdene med mer enn 20 000 innbyggere etter folketall pr. 1. januar 2007.
Liste over mindre rollefigurer fra Hannibal Lecter-tetralogien
Liste over mindre rollefigurer fra Hannibal Lecter-tetralogien inneholder rollefigurer fra serien på fire bøker og fem filmer.
Ardelia Mapp
Ardelia Mapp er romvenninen til Clarice Starling på FBI-akadamiet. Lite vites om henne, men hun er en nær nok venn av Starling til at hun sender en smaragdring til Mapp på slutten av Hannibal. Hennes rolle er forskjellige i filmene og bøkene. Hun opptrer ikke i filmversjonen av Hannibal, men har en større rolle i boken. Hun er kjent for å støtte Starling og gir henne råd.
Barney Matthews
Barney Matthews dukker for første gang opp i Nattsvermeren og jobber som sykepleier på Chesapeake State Hospital for the Criminally Insane der Lecter var i 8 år. Matthews oppnår etterhvert en felles respekt mellom ham og Lecter. Etter Lecters rømning og forsvinningen av Frederick Chilton blir sykehuset lagt ned og Matthews ble stående uten jobb. Det er ukjent hva han har gjort i de syv årene mellom Nattsvermeren og Hannibal. Han har imidlertid solgt diverse Lecter-effekter blant annet til Mason Verger. I løpet av Hannibal blir han også ansatt av samme mann og utvikler etterhvert følelser for hans søster Margot Verger. Men hennes seksuelle legning gjør at forholdet ikke utvikler seg.
Benjamin Raspail
Benjamin Raspail er Lecters niende offer. Han var en fløytist for Baltimores filharmoniske orkester og var dessuten en pasient av Lecter. Det blir fortalt i novellene at Lecter stakk ham i hjertet mens de var på kontoret til Lecter. Det er trodd at det var Raspail som Lecter serverte til styret for orkesteret. Det blir også avslørt at Raspail hadde et forhold til Jame Gumb og Lecter benytter seg av Raspail for å lede Starling til «Buffalo Bill».
I. J. «Multiple» Miggs
I. J. Miggs er en medpasient av Lecter på sykehuset. Miggs blir fremstilt som en vulgær karakter. Under sitt første besøk hos Lecter kaster Miggs sæd på Starling da hun er på vei ut. Dette foruroliger Lecter så pass at han da velger å hjelpe Starling med å jakte på «Buffalo Bill». Senere den kvelden hvisket Lecter til Miggs og driver ham til selvmord ved å svelge sin egen tunge.
Catherine Martin
Cathrine Martin er datter av Senator Ruth Martin og det siste kidnappingsofret til Jame Gumb. Hun blir reddet av Clarice Starling.
Carlo Deogracias
Carlo Deogracias er en griseoppdretter som opptrer i Hannibal. Han jobbet opprinnelig for Molson Verger, Mason Vergers far, og blir senere hyret av Mason Verger for å avle opp store villsvin. Villsvinene skulle benyttes i Vergers hevn mot Lecter, der han skal sakte, men sikkert spises levende av disse villsvinene. Carlo blir drept av Clarice Sterling da hun ankommer Vergers farm for å redde Lecter.
Zigmas Milko
Zigmas Milko opptrer i Hannibal Rising og er del av gruppen til Gruntas som dreper og kannibaliserer Mischa Lecter. Han blir sendt av Gruntas for å drepe Lecter på hans skole i Paris, men Milko blir selv drept da Lecter druknet ham i formaldehyd. Lecter spiste så deler av hans kinn og brenner restene av Milko i en forbrenningsovn.
Simonetta Sforza
Simonetta Sforza er mor til Mischa og Hannibal Lecter. Hun er etterkommer av både Visconti-familien og Sforza-familien som var herskere av Milano i 250 år under renessansen. Hun blir også drept i samme skuddveksling som hennes mann, Greve Lecter.
Rinaldo Pazzi
Rinaldo Pazzi er en italiensk politietterforsker fra Firenze som opptrer i romanen og filmen Hannibal. Han forsøker å fange Lecter som oppholder seg i Firenze, for å kunne selge ham til Mason Verger. Han er en forsmådd etterforsker etter å ha tabbet seg ut under etterforskningen av en seriemorder «Il Mostro», der det viser seg at personen han arresterte for mordet kun er en løgner som ønsker oppmerksomhet. Pazzi mistenker at Lecter opptrer som kuratoren Dr. Fell, noe som viser seg å være riktig. Pazzi gir informasjon til Verger som sender noen av sine menn for å hjelpe til med å fange Lecter. I et forsøk på å fange Lecter, drepte Lecter en av Vergers menn og Pazzi. Lecter kuttet opp magen på Pazzi og hengte ham utenfor museet.
Molly Graham
Molly Graham er konen til Den røde drage protagonisten Will Graham. Will er hennes andre mann og hun har en sønn, Willy, fra hennes tidligere forhold. På grunn av hennes første manns død, var hun veldig bekymret for Will som velger å gå tilbake til FBI, spesielt med tanke på hans tidligere konfrontasjon med Hannibal Lecter. Hun prøvde å overtale Will til å ikke ta jobben, men senere er det hun som drepte seriemorderen Francis Dolarhyde, men først etter han har lemlestet Will. Hun fulgte Will på slutten av romanen under hans behandling, men det blir fortalt i Nattsvermeren at hun har forlatt ham.
Pascal Popil
Pascal Popil er en fransk politietterforsker som opptrer i Hannibal Rising. Han er spesialist på krigsforbrytelser og ble derfor innblandet når Paul Momoud, en mistenkt krigsforbryter, ble drept av Hannibal Lecter. Flere av hans slektninger ble drept under andre verdenskrig som åpenbart er en motivasjonsfaktor for ham. Han mistenker korrekt Hannibal Lecter for mordet på Momoud såvel som mordene på Grutas sin gjeng. Han forsøkte å overtale Lecter til å overgi Gruntas til ham, men da Lecter nektet bygger Popil i stedet en sak mot ham. På grunn av manglende bevis slipper Lecter fri.
Paul Momoud
Paul Momoud er en fransk slakter og krigsforbryter. Han er også Hannibal Lecters første offer. Etter Momoud fornærmer Lady Murasaki på markedet, konfronterte Lecter ham mens han var på fisketur. Lecter forlangte at Momoud skulle unnskylde sin uhøflige opptreden. Da han nektet dreper Lecter ham med en katana som tilhørte hans tantes forfedre Date Masamune. Han halshogde Momund og kuttet ut deler av hans kinn som han tilberedte og spiste.
Jimmy Price
Jimmy Price er en kriminaltekniker som opptrer i Den røde drage. Han blir fremstilt som ekstremt dyktig på fingeravtrykk. Han støtter Will Graham og Jack Crawford i jakten på Francis Dolarhyde.
Oxbridge
Oxbridge er et teleskopord som brukes for å referere samlet til University of Oxford og University of Cambridge, Storbritannias to ledende universiteter. Bakgrunnen er den statusen begge disse nyter både nasjonalt og internasjonalt, som gjør at de ofte sammenlignes.
I utvidet forsandbrukes det om en gruppe universiteter som man (den som bruker uttrykket) har fellestrekk med de to universiteter, ofte med implikasjoner om en viss elitisme, eller en høyere rsosial eller intellektuell standard.
Elstadsamlinga
Elstadsamlinga er en utstilling av Anne Karin Elstads forfatterskap i det gamle skolehuset i Otnesbukta i Heim kommune (tidligere Halsa kommune). Samlingen ble åpnet 17. juni 2006, Anne Karin Elstad stod selv for snorklippingen inne i skolestua, som var full av gjester fra fjern og nær. I tillegg til Elstads voksne barn var også William Nygaard, Tom Kristensen og Mia Bull-Gundersen fra Aschehoug forlag til stede.
Elstadsamlinga har hovedfokus på Folket på Innhaug-serien. Den første boka kom ut i 1976 og serien hadde 30-årsjubileum i 2006.
Liste over Max Planck-institutter
Liste over Max Planck-institutt (MPI)
Oversikt over hvor Max Planck-instituttet holder til.
Grunnkretser i Askøy kommune
Grunnkretser i Askøy kommune er delområder og grunnkretser som seksjonerer Askøy kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Zapatistene
Zapatistene kan referere til to forskjellige politiske bevegelser i Mexico:
Gullbarbe
Gullbarbe er en art i karpefamilien. Det er en liten fisk som lever i ferskvann, nærmere bestemt Den røde elv sørøst i Kina. Den blir opptil 8 cm lang.
Europavei 14 (Norge)
Europavei 14 (E14) er en norsk riksvei som går mellom Trondheim og riksgrensen i Meråker kommune.
Veien er del av Europavei 14 som er definert av FN å gå mellom Trondheim og Sundsvall og har fellesstrekning med E6 på strekningen Trondheim - Stjørdal.
Fra 1958 hadde veien betegnelsen Riksvei 710, da europaveiene ble innført i 1965 hadde den betegnelsen Europavei 75 til europaveiene ble omorganisert i 1992 og den fikk det nåværende veinummeret.
Skarvan
Skarvan (sørsamisk: Tjohkeleh) er en gruppe fjell i Skarvan og Roltdalen nasjonalpark. Området er delt mellom kommunene Stjørdal, Meråker og Selbu i Trøndelag. Den høyeste toppen, Storskarven rager 1171 meter over havet. Fra utsiktspunktet kan man se store deler av Trøndelag, inn i Sverige i øst, og Dovrefjell i sørvest.
Det høyeste fjellet, Storskarven, har markert seg i norsk flyhistorie. Fjellet ligger ca. 3 mil sør for Værnes. I 1941, under andre verdenskrig styrtet et tysk bombefly i fjellet, og i juli 2000 styrtet et småfly i fjellet etter avgang fra Meråker flyplass, Øian.
Río Branco (kommune)
Río Branco er en kommune (spansk: municipio) i Cerro Largo-departementet i det østlige Uruguay. Hovedstaden heter Río Branco.
Historie
Río Branco ble grunnlagt i 15. mars 2010.
Regjeringen
Ordføreren (alcalde) i kommunen er Robert Pereira.
Vicky Leandros
Vicky Leandros (fødenavn Vasiliki Papathanasiou, Βασιλική Παπαθανασίου; født 23. august 1949 i Palaiokastritsa på Korfu i Hellas) er en gresk sanger med en lang internasjonal karriere. Hun er datteren til sangeren, musikeren og komponisten Leandros Papathanasiou (kjent som Leo Leandros, og med komponistpseudonymet Mario Penas).
Bakgrunn
Hun ble født i Palaiokastritsa, et feriested på øya Korfu i Det joniske hav. Faren hennes ønsket å utvide karrieren sin og reiste til Tyskland mens Vicky vokste opp hos bestemoren sin til hun var fem år gammel. I 1958 tok foreldrene henne med seg til Tyskland der hun ble boende etter at foreldrene ble skilt. Vicky vokste således opp i Hamburg og gikk på gymnaset i Wartenau.
Karriere
Vicky Leandros hadde siden 1960-tallet en rekke fremgangsrike hits og album der hun synger på tysk. Hun deltok flere ganger i Eurovision Song Contest for Luxembourg. I 1967 kom hun på fjerdeplass med «L'amour est bleu» som i ettertid ble en verdenshit, og i 1972 vant hun med «Après toi». I 2000 kom albumet Jetzt.
Hun ble senere aktiv innen politikk på kommunalt nivå i Hellas.- Den 15. oktober 2006 ble hun valgt inn i bystyret i havnebyen Pireus. Hennes oppgaver her omfattet byens kulturelle og internasjonale utvikling. Hun ble også Pireus' varaordfører.
Det ble i juni 2008 bekjentgjort at Leandros hadde bestemt seg for å tre ut av gresk politikk med umiddelbar virkning. Hun hadde undervurdert arbeidsbyrden og den tid det tok å oppfylle politikkens krav, og kommet til at dette ikke lot seg forene med en fortsatt karriere som sangerinne.
Viggo Johansen (maler)
Viggo Johansen (født 3. januar 1851 i København, død 18. desember 1935 samme sted) var en dansk maler, professor i malerkunst ved Kunstakademiet og direktør ved akademiet 1911–1914. Johansen var en av Skagenmalerne.
Johansen mottok Thorvaldsenmedaljen i 1886.
Lino Marzorati
Lino Marzorati (født 12. oktober 1986 i Rho i provinsen Milano i Italia) er en italiensk fotballspiller som spiller i den italienske klubben SS Juve Stabia.
Han er definert som et stort talent av Milan-trener Carlo Ancelotti. Marzoretti spilte for juniorlaget til Milan, og mange mente at han hadde potensial til å bli like god som Cafu. Under låneavtalen med Empoli har han spilt de fleste kampene fra start, inkludert mot AC Milan.
Richard Vanigli
Richard Vanigli (født 1. juni 1971 i Forlì i Italia) er en italiensk fotballspiller som spiller i AC Ancona. Vanigli er best kjent for sin takling av Francesco Totti i en serie A-kamp mot AS Roma som Empoli-spiller i 2006, som gjorde at Totti brakk leggbenet. Totti rakk akkurat å komme tilbake fra skaden før fotball-VM i Tyskland, som ble vunnet av .
Gerd Jørgensen
Gerd Jørgensen (født 28. juni 1923 i Tønsberg, død 22. februar 1978 i Oslo) var en norsk skuespiller.
Hun debuterte på Trøndelag Teater i 1946 og opptrådte også på Rogaland Teater og Riksteatret. Jørgensen hadde et bredt repertoar med roller som Eliza i Pygmalion, Milja i Ungen, mor Aase i Peer Gynt og Tale i Medmenneske. Hun medvirket i noen filmer samt i 1960- og 1970-årene i Fjernsynsteatret.
Dinjapygidae
Dinjapygidae er en liten familie av primitive, seksbeinte leddyr som hører til ordenen tohaler (Diplura).
Levevis
Som de fleste andre tohaler har de et mer eller mindre underjordisk levesett. De er trolig altetere som lever mest av dødt materiale.
Utbredelse
Familien er bare kjent fra Sør-Amerika, med funn fra Peru og Bolivia.
Systematisk inndeling
Familien har bare en slekt med seks kjente arter:
Triumfpalasset
Med sine 57 etasjer og 264 meter er den Europas femte høyeste bygning. Utenfor Moskva er bare The Shard i London høyere. Det er også det høyeste boligtårnet i Europa.
Canhotinho
Canhotinho er en kommune i delstaten Pernambuco i nordøstregionen av Brasil.
Barbara Niedernhuber
Niedernhuber vant en olympisk sølvmedalje i aking under vinter-OL 1998 i Nagano. Hun kom på andreplass i ener for damer bak sin landsmann Silke Kraushaar.
Spansk statsborgerskap
Historie
Alle historiske konstitusjoner i Spania har hatt en artikkel som har definert spansk nasjonalitet, selv om disse forfatningene har aldri blitt effektivisert. Den nåværende forfatningen av 1978 er den første som ikke definerer spansk nasjonalitet, men etablerer at en særskilt lov skal definere den i sin helhet, og som er spansk sivilrett. I tillegg er det den første forfatningen som ettertrykkelig etablerer at de som er «spansk av opprinnelse» — løselig tilsvarer til en «innfødt spanjol» — kan bli fratatt sin nasjonalitet. Den 13. juli 1982, og i henhold til hva som hadde blitt establert i forfatningen, den første loven angående nasjonalitet — som faktisk var en endring av den spanske sivilretten — ble godkjent. Denne loven har blitt reformert den 17. desember 1990, den 23. desember 1993, den 2. november 1995 og sist den 2. oktober 2002.
Barbara Niedernhuber
Fire år senere, under vinter-OL 2002 i Salt Lake City vant hun en ny sølvmedalje i ener for damer. Det ble tysk trippel med gull til Sylke Otto og Silke Kraushaar fikk bronse. Niedernhuber ble verdensmester i aking 2004 i Nagano i mixed.
Spansk statsborgerskap
Historie
Godkjennelsen av 11. artikkel av forfatningen var til dels kontroversiell, hovedsakelig grunnet den mulige forvirringen den kunne føre til med begrepet «nasjonaliter» — en referanse til de samfunn eller regioner med en særlig historisk og kulturell identitet som utgjør den spanske nasjon — noe som hadde vært benyttet i den andre artikkelen i forfatningen. Det ble foreslått at 11. artikkel burde erstatte begrepet «nasjonalitet» med «statsborgerskap», men det ble betraktet — slik som det er felles i andre lovgivninger i Europa og i Latin-Amerika — at begrepene ikke var synonyme.
Et annet poeng av forfatningsmessig konflikt hadde sin årsak i opprettelsen av statsborgerskap til i EU, eller riktigere, Unionsmedborgerskapet, hvor alle nasjonaliteter i medlemslandene hadde samme rettigheter i alle medlemslandene, inkludert retten til aktiv og passiv stemmerett i kommunevalg. Forfatningen ble endret for å tillate dette.
Spansk statsborgerskap ved opprinnelse
I henhold til 17. artikkel i den spanske sivilretten, er spanjoler av opprinnelse:
Utlendinger under 18 år adoptert av en spansk som har oppnådd spansk nasjonalitet er fra øyeblikket av adopsjon betraktet som spansk nasjonalitet ved opprinnelse. Om den adopterte er 18 år eller eldre kan han eller søke (bokstavelig "velge") spansk nasjonalitet ved opprinnelse innenfor to år etter at adopsjonen skjedde.
Alle andre individer som anskaffer seg spansk nasjonalitet, annet enn ved det som er spesifisert overfor er «spanjoler ikke ved opprinnelse».
The Principle of Evil Made Flesh
The Principle of Evil Made Flesh er Cradle of Filths debutalbum, utgitt i 1994. Det har det mest primitive lydbildet av alle deres album, men produksjonen er noe mer raffinert enn på de foregående demoene. Dani Filths vokaler her minner lite om hans nå veletablerte stil.
Albumet er fylt med en sperreild av gitarer, trommer og keyboards, og det har (sammen med Damnation and a Day) flere melodiske instrumentalspor enn gruppens øvrige album. Dette albumet er mye nærmere black metal enn noen av Cradles senere arbeider og inkluderer tidlige tekst-eksempler rundt temaet vampyrisme, som bandet senere skulle utvikle videre, spesielt på Dusk and Her Embrace. Sataniske og anti-religiøse tekster er også mere fremtredende her enn senere.
FollaCell
FollaCell er Norges eneste produsent av kjemisk termo-mekanisk tremasse (CTMP). Fabrikken ligger i Follafoss i Steinkjer kommune. Fabrikken eies av det østerrikske papir- og emballasjekonsernet Mayr-Melnhof Karton AG.
Historie
I 1908 ble AS Folla solgt til konsul Gustaf Oskar Örn, smelteverksingeniør Tharaldsen og godseier Otto Schultz på Egge. De bestemte seg for å anlegge kraftstasjon og tresliperi i Follafoss. Den 5. oktober 1909 ble den aller første masseballen produsert i Folla. I 1919 kjøpte Nord-Trøndelag fylkeskommune fallrettighetene i Follafoss, vedtok å bygge ut Follafoss kraftverk, og etablerte Nord-Trøndelag Elektrisitetsverk. Fylkeskommunen kjøpte samtidig tresliperiet.
I 1983 kjøpte Bjørn Lyng fabrikken med tilhørende skog av fylkeskommunen, og omstilte produksjonen fra tresliperi til CTMP-fabrikk. I 1988 og 1989 ble det bygd flere nyanlegg ved fabrikken, blant annet barkfyr, ny kappe og nytt høykonsblekeri (HC-blekeri). I 1989 solgte Bjørn Lyng bruket til Norske Skog. I juli 2000 ble Folla CTMP AS solgt til den svenske skogeierforeningen Södra. Det nye navnet ble Södra Cell Folla AS.
I august 2012 ble fabrikken besluttet nedlagt, fordi forutsetningene for en lønnsom drift ikke var til stede lenger. I desember samme år ble det kjent at Södra og Mayr-Melnhof Karton hadde inngått en intensjonsavtale, hvor sistnevnte hadde til hensikt å kjøpe alle aksjene i Södra Cell Folla AS og gjenoppta produksjonen. I juni 2013 ble endelig avtale om oppkjøpet underskrevet av partene. Etter ti måneders driftsstans ble produksjonen gjenopptatt ved fabrikken, som fikk navnet FollaCell, i september 2013.
Fabrikken har en årlig produksjonskapasitet på ca. 130 000 tonn CTMP.
Indisk glassmalle
Indisk glassmalle (Kryptopterus bicirrhis) er en ferskvannsfisk med gjennomsiktig kropp. Den blir opptil 15 cm lang.
Arten er dagaktiv og holder til langs breddene i store elver med uklart, hurtigstrømmende vann. Den skiller seg fra andre maller ved at den holder seg frittsvømmende og aldri ligger på bunnen. Den spiser hovedsakelig pelagiske nebbmunner og småfisk, men også andre insekter og krepsdyr. Indisk glassmalle er følsom ovenfor endringer i pH og vannkvalitet.
Den brukes til fiskesauser, og er vanlig i akvariehandelen. Det thailandske miljødepartementet har omtalt indisk glassmalle som den fisken i verden som har den mest gjennomsiktige kroppen.
Glassmalle og indisk glassmalle
Frem til 1989 ble den indiske glassmallen regnet som samme art som den svært like, men noe mindre glassmallen (Kryptopterus minor). Indisk glassmalle er lite tilgjengelig i akvariehandelen, mens Kryptopterus minor er mye vanligere. Da mange ikke er klar over at det dreier seg om to forskjellige arter, selges Kryptopterus minor ofte under feil populær- og/eller vitenskapelig navn.
Vilhelm II av Sicilia
Vilhelm II av Sicilia, italiensk: Guglielmo II di Sicilia fransk Guillaume II (født 1155, død 11. november 1189) kalt for «den gode», var konge av kongedømmet Sicilia fra 1166 til 1189.
Liv og virke
Vilhelm var kun 11 år gammel da hans far Vilhelm I av Sicilia døde, og han ble da plassert under regentskapet til sin mor, Margareta av Navarra. Inntil kongen ble erklært myndig i 1171 var regjeringen kontrollert først av kansler Étienne du Perche, fetter av dronning Margareta (1166–1168), og deretter av Walter Ophamil, erkebiskop av Palermo, og Matthieu av Ajello, visekansler.
Vilhelms karakter er svært utydelig. Han viste ingen interesse for militære foretagender, og som ensom og søkende etter behag dro han sjelden fra sitt palass i Palermo. Likevel er hans regime markert av en ambisiøs utenrikspolitikk og omfattende diplomati. Ved å være en forkjemper for paven og i hemmelig forbund med byene i Lombardia var han i stand til å stå imot deres felles fiende, Fredrik I Barbarossa. I 1174 og 1175 inngikk han avtaler med Genova og Venezia, og hans ekteskap i februar 1177 med Joan av England, datter av Henrik II av England og Eleanora av Aquitaine, markerte høydepunktet for hans posisjon i den europeiske politikk.
I juli 1177 sendte han en delegasjon med erkebiskop Romuald av Salerno og greve Roger av Andria for å signere traktaten i Venezia med keiseren. For å sikre freden godkjente han ekteskapet med sin tante Constance av Sicilia, datter av Roger II av Sicilia, med Fredrik I Barbarossas sønn Henrik, den senere Henrik VI av Det tysk-romerske rike, og det førte til en generell lovnad som ble gitt henne at hun ble hans etterfølger i tilfelle han selv døde uten en arving. Dette skrittet, fatalt for det normanniske kongedømmet, ble muligens gjort for at Vilhelm hadde til hensikt å hengi seg til erobringer utenlands.
Ute av stand til å gjenoppleve den afrikanske dominans angrep Vilhelm Egypt direkte ettersom den muslimske krigsherre Saladin truet kongeriket Jerusalem derfra. I juli 1174 ble rundt 50 000 menn landsatt ved Alexandria, men Saladins ankosmt tvang sicilianerne til å trekke seg tilbake i uorden. En bedre mulighet åpnet seg den forvirringen som fulgte i det østromerske rike etter at keiser Manuel I Komnenos døde i 1180, og Vilhelm gjenopptok den gamle strid mot Konstantinopel. Durazzo ble erobret den 11. juni 1185 og etterpå marsjerte hæren på antatte 80 000 mann, inkludert 5 000 riddere, mot Thessaloniki, og flåten på anslagsvis 200 skip seilte mot samme mål og erobret på vegen de joniske øyene Korfu, Kefallinia, Ithaka og Zakynthos. I august falt Thessaloniki etter et felles angrep fra flåten og hæren. Den ble påfølgende herjet og plyndret, og anslagsvis 7 000 grekere ble drept.
Troppene marsjerte deretter mot hovedstaden, men hæren til keiser Isak II Angelos beseiret angriperne fra Sicilia på bredden av elva Struma den 7. september 1185. Thessaloniki ble straks forlatt og i 1189 inngikk Vilhelm fred med keiser Isak, og oppga alle erobringer. Han planla nå å overtale alle korsfarerhærer i vesten om å passere hans områder, og synes å ha hatt til hensikt å ha en ledende andel i det tredje korstoget. Hans admiral Margaritus av Brindisi, etter sigende en genial sjømann på linje med Giorgio Rozio av Antiokia, holdt med 60 skip den vestlige delen av Middelhavet åpent for franskmennene, og tvang den altvinnende Saladin til trekke seg tilbake fra før Tripoli våren 1188.
Vilhelm ble derimot ingen faktor i korstoget. I november 1189 døde han i Palermo uten å etterlate seg barn. Orderic Vitalis har dog nedtegnet en sønn i 1181 som formodentlig ikke levde lenge: Bohemond, hertug av Apulia. Vilhelms tilnavn «den gode» er grunnet kanskje mindre til hans karakter enn til at det var lite indre bråk i løpet av hans regime. Dante plasserte Vilhelm i paradiset i sitt verk Den guddommelige komedie og han blir også nevnt av Giovanni Boccaccio i Dekameronen.
Junkers Flugzeug und Motorenwerke
Junkers Flugzeug und Motorenwerke AG var en tysk flyprodusent, etablert av professor Hugo Junkers i Dessau 24. april 1919 som Junkers Flugzeug Werke AG. Før etableringen hadde Hugo Junkers allerede startet en motorfabrikk i 1913, og bygget sitt første fly i 1915. Han slo seg sammen med Anthony Fokker og etablerte Junkers-Fokker-Werke AG 20. oktober 1917, men konflikter mellom de to fikk Hugo Junkers til å bryte ut og starte opp for seg selv. Junkers etablerte også Flygindustri AB i Malmö på 20-tallet for å unngå restriksjonene på tysk flyindustri og Junkers Motorenbau GmbH for produksjon av flymotorer. Etter Hugo Junkers bortgang i 1935 ble foretakene overtatt av den tyske stat og samlet under navnet Junkers Flugzeug und Motorenwerke AG.
Junkers utviklet og produserte en rekke flytyper for Luftwaffe før og under den andre verdenskrig. Blant de mest sentrale er transportflyet Ju 52, stupbombeflyet Ju 87 Stuka og bombeflyet Ju 88. Produksjonen av fly stoppet med slutten av den andre verdenskrig, men produksjon av flymotorer fortsatte under Junkers-navnet fram til 1975 da de ble kjøpt opp av Messerschmitt-Bölkow-Blohm.
Forlaget Vett & Viten
Forlaget Vett & Viten var et norsk forlag etablert i 1987. Det ga ut lærebøker innen en rekke fagområder for videregående skoles yrkesfaglige linjer, teknisk fagskole og høgskoler/universitet.
Fylkesvei 410
Før 1. januar 2010 var veien riksvei, etter at regionsreformen trådte i kraft har den status som fylkesvei.
Juk-do
Juk-do er en liten øy som ligger to km øst for den større Ulleung-do som ligger i provinsen Nord-Gyeongsang i Sør-Korea. Øya var tidligere kjent som Jukseo-do (죽서도, 竹嶼島). Øya er den nest største i øygruppa der Ulleung-do er den største. Øygruppa teller tilsammen 44 øyer, hvorav 4 er bebodde. Blant øyene er Liancourtøyene som ligger vel 87 km mot sørøst.
Silke Kraushaar-Pielach
Silke Kraushaar-Pielach (født Silke Kraushaar 10. oktober 1970 i Sonneberg), tysk aker som deltok i de olympiske vinterleker 1998 i Nagano, 2002 i Salt Lake City og 2006 i Torino.
Kraushaar ble olympisk mester i aking under vinter-OL 1998 i Nagano. Hun vant konkurransen ener for damer foran sin landsmann Barbara Niedernhuber og Angelika Neuner fra Østerrike. Kraushaar ble verdensmester i aking fire ganger, 2000 i St. Moritz i mixed, 2001 i Calgary i mixed, 2004 i Nagano i ener og 2007 i Innsbruck i mixed.
Derby (Derbyshire)
Derby er en by og enhetlig myndighet i England. Den ligger ved elven Derwent i Derbyshire. Tradisjonelt har byen vært administrasjonssenter for Derbyshire, men siden Derby i 1997 ble en enhetlig myndighet har grevskapet blitt administrert fra Matlock. Byen har blant annet jernbaneverksteder samt porselensindustri (Royal Crown Derby Porcelain Company) etablert i 1750. Byen er særlig kjent for flymotorfabrikken Rolls-Royce.
Historie
Navnets opprinnelse er uklar. Mange hevder at det kommer fra danenes navn Deor-a-by, «Rådyrenes landsby», mens andre mener det kommer fra det romerske navnet Derventio. Byen ble kalt Darby eller Darbye på noen av de eldste kartene over området.
Under den engelske borgerkrigen 1642–1646 hadde parlamentsstyrkene en garnison i byen, under sir John Gell som i 1643 ble byens guvernør. Styrkene deltok i forsvaret av Nottingham, beleiringen av Lichfield, slaget ved Hopton Heath og flere andre trefninger. De forsvarte også Derby mot rojalistene.
Under den industrielle revolusjon var Derby og Derbyshire sentrale steder. I 1717 ble den første silkemøllen drevet av vannkraft åpnet i Derby. I 1759 patenterte Jedediah Strutt en maskin som revolusjonerte strømpeproduksjonen. Det var også en rekke andre nyvinninger som så dagens lys for første gang i Derby.
I 1745 slo Bonnie Prince Charlie leir i Derby under sitt forsøk på å kreve den engelske tronen. Han forsøk ble oppgitt ved Swarkestone Bridge, bare noen kilometer sør for Derby.
Derby har et areal på 78,03 km² og hadde 248 752 innbyggere i 2011.
Kultur
Byens fotballag Derby County F.C., etablert i 1884, spiller i The Championship. Klubben vant førstedivisjonstittelen, dengang den høyeste i engelsk fotball, i 1972 og 1975. Cupmester i 1946. Lagets hjemmebane er Pride Park Stadium. Tidligere hjemmebane var Baseball Ground.
En årlig utendørskonsert i Darley Park er en av de største regelmessige gratiskonserter som blir arrangert. Byen er også kjent for jazz, ettersom Derby Jazz Group er en av de mest aktive jazzorganisasjoner i Storbritannia.
Derby Arboretum var Englands første offentlige park.
Gul tigerspinner
Gul tigerspinner (Spilosoma lutea (Hufnagel, 1766)) er en bjørnespinner (Arctiidae).
Capoeiras
Capoeiras er en kommune i delstaten Pernambuco i nordøstregionen av Brasil.
Gul tigerspinner
Utseende
Gul tigerspinner har gule eller gulhvite vinger, med flere små, svarte flekker på framvingen. Flekkene er langs framkanten og som et tverrbånd på skrå bakover framvingen. Bakvingen har ofte noen få flekker. Vingespennet er mellom 32 og 41 millimeter. Vingene holdes taklagt bakover kroppen i hvile.
Bakkroppen er forholdsvis tykk, lett hårkledd og  er gul-oransje med svarte flekker på  hvert ledd, på siden og på oversiden.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ganske sterk behåret med lyse brunlige hår, kortere på siden og noe lengre hår på ryggsiden. Den er litt gråbrun, men vanligvis mest gyllenbrun og har noen lysere flekker på hvert ledd bakover kroppen. Utvokst blir den ca. 4-4,5 centimeter lang.
Levevis
Gul tigerspinner finnes helst på åpne marker uten for mange busker og trær. Den synes å foretrekke varme biotoper og finnes ofte i kulturlandskapet. Flygetiden er i juni og juli. Den er nattaktiv.
Ved fare eller dersom tigerspinneren føler seg truet, åpner den vingene og viser den gule og svarte bakkroppen, noe som virker som en advarsel for byttedyr. Fargesignalet redder ofte tigerspinneren fra å bli spist.
Hunnen legger opptil 300 egg rett på næringsplanten, eggene legges i små grupper.
Larvene lever på ulike planter og urter, av å gnage blad. Eldre larver er vanligvis aktive om natten og gjemmer seg om dagen. Larven er utvokst om høsten i september, og begynner da ofte å vandre for å finne et sted å forpuppe seg. Gul tigerspinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er lysgrå og ganske tett spunnet og består også vanligvis av noe av larvens hårbekledning. Den overvintrer i puppestadiet og klekkes til våren, forsommeren.
Utbredelse
Den er utbredt i Mellom-europa fra Storbritannia, Spania østover gjennom det sydlige Sibir, til Kina og Japan. Nordgrensen er i sydlige Sverige og Finland. I det sørlige Norge langs kysten bare lengst sør på Sørlandet, samt lengst sør i Østfold.
Navnet
Det vitenskapelige navnet Spilosoma betyr med flekket kropp, Navnet lutea er latin for fargen gul. På svensk heter den gul tigerspinnare, på engelsk Buff ermine.
Teach-In
Teach-In var en nederlandsk popgruppe fra Enschede i Overijssel som vant Eurovision Song Contest 1975 med sangen «Ding-a-dong». Sangen var skrevet av Will Luikinga.
Gruppen ble opprettet av Koos Versteeg (sang, klaverinstrument) og Ruud Nijhuis (trommer) i 1967. De øvrige bandmedlemmene var da Hilda Felix (sang), Henk Westendorp (sang), Frans Schaddelee (bassgitar) og John Snuverink (gitar).
I 1970 ble kontrakten med CBS underskrevet, og året etter kom debut-singelen «Spoke The Lord Creator» som lenge befant seg på hitlistene i Nederland. En stor del av bandets besetning ble byttet ut i 1972, av den opprinnelige besetningen var det kun Versteeg og Nijhuis som ikke forlot bandet. Gruppen fikk da følgende besetning:
Musikalsk sett ble Teach-In nå noe forandret, musikken ble mer kommersiell og sounden lignet mer på ABBAs. I 1974 fikk gruppen sitt gjennombrudd i Benelux-landene med nummeret «Fly away» som ble skrevet av produceren Eddy Ouwens og Koos Versteeg. De etterfølgende singlene «In The Summernight» og «Tennessee Town» ga også gode resultater. I 1975 vant gruppen den nederlandske finalen i Eurovision Song Contest med sangen «Dinge-dong», som på engelsk ble til «Ding-a-dong». Seieren i Eurovision Song Contest gjorde gruppen kjent utenfor Benelux-landene, og gruppen reiste på turneer både i og utenfor Europa. Teach-In opptrådte også på bryllupsfesten til den nederlandske prinsesse Christina og Jorge Guillermo.
I 1976 vekslet igjen gruppens besetning, og igjen ble Versteeg og Nijhuis alene tilbake. Den nye besetningen var videre Betty Vermeulen (sang), Marianne Wolsink (sang), Hans Nijland (bassgitar), Gerrit Trip (gitar, sang). Gruppens første single etter dette, «Upside down», ble dens største nederlandske suksess. I Russland gjorde singelen «I Am Almost Alone», som kun ble utgitt der, det meget godt.
Vekslingene var ikke over etter dette, i 1977 forlot Hans Nijland gruppen, og Nick de Vos overtok hans plass. I 1978 ga Teach-In ut singelen «Dear John» som kom inn på Nederlands topp-5. Stemmeproblemer gjorde at sangerinnene Wolsink og Trip måtte byttes ut, og samtidig forlot bassisten de Vos gruppen. I deres sted kom Peter van Eyck (sang, bassgitar), Bert ten Bruggen (gitar, sang) og Ab Timmer (trommer). Samme år kom singlene «Robot» og «Greenpeace» inn på Nederlands hitlister.
Etter at singelen «Regrets» ikke kom inn på hitlistene i 1980 ble Teach-In definitivt oppløst.
Engfly (Mesoligia)
Utseende
Små til middelsstore (vingespenn 22 – 28 mm), nokså spinkle nattfly, grå eller rødlige på farge. Artene er gjerne ganske variable i fargen. Den ytre del av vingen er ofte lysere enn resten. Bakvingen er lyst grå eller brunlig.
Levevis
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.
Nobina
Nobina AB, tidligere Concordia Bus BV, er et svensk busskonsern og blant Europas største innenfor sine tre hovedvirksomhetsområder, kollektiv busstrafikk, ekspressbuss og turbuss. Nobina er Nordens største busselskap, og hadde i 2014 7,603 ansatte og 3,347 busser i Danmark, Finland, Norge og Sverige. Hovedkontorer ligger i Stockholm.
Historikk
Concordia Bus BV ble grunnlagt i 1997 av Schøyen Gruppen (37 %) og britiske National Express Group plc (63 %). Selskapet var registrert i Amsterdam, men med hovedkontor i Oslo. I 1999 trakk National Express seg ut, mens amerikanske Goldman Sachs International kom inn med en eierandel på 51 prosent. I oktober samme år ble det annonsert at Concordia Bus kjøpte svenske Swebus fra britiske Stagecoach, som hadde kjøpt selskapet i 1996 i forbindelse med at selskapet ble privatisert. Salget ble gjennomført i januar 2000. Med på lasset fikk man også det finske datterselskapet Stagecoach Finland Oy Ab (senere Concordia Bus Finland Oy Ab) og turoperatøren Interbus AB (som i 2006 ble solgt til Strömma Turism & Sjöfart AB).
I Norge går historien tilbake til Ingeniør M.O. Schøyens Bilcentraler (SBC), som ble etablert i 1921. Selskapet opprettet første året seks nye busslinjer langs aksen Drøbak-Kristiania-Hønefoss. De neste årene fortsatte selskapet å etablerte nye ruter, i samarbeid med andre selskaper. SBC utviklet seg, under Schøyen Gruppen (etablert 1992), etter hvert til å bli Norges største busskonsern. På grunn av omstrukturering i rutebilbransjen har andre selskaper tatt over denne posisjonen. 1. februar 2001 ble eierskapet av SBC overført fra Schøyen Gruppen til Concordia Bus.
Concordia Bus BV ble på et tidspunkt flyttet fra Nederland/Norge til Sverige og ble til Concordia Bus AB.
Oppkjøpet av Swebus var delvis finansiert via store lån, og i 2005 ble et lån på 160 millioner euro gjort om til aksjer. De tidligere långivernes eierandel utgjorde etter dette 97,5 prosent. Dermed ble også Schøyen Gruppens og Goldman Sachs' eierandeler ganske ubetydelige. Blant de nye eierne var Bluebay Asset Management, Bear Sterns, Avenue Capital, Fidelity Funds og Lone Star.
1. juli 2007 endret Schøyens Bilcentraler navn til Concordia Bus Norge AS som en del av profileringen til Concordia Bus-konsernet.